Melin wynt

melin sy'n cael ei phŵer o'r gwynt yw melin wynt. Mae'r gwynt yn troi hwyliau'r felin, a gellir defnyddio'r egni i wahanol bethau, er enghraifft malu grawn, cynhyrchu trydan neu bwmpio dŵr. Defnyddir y term "melin wynt" fel rheol am y math traddodiadol ar felin. Cyfeirir at y math modern a ddefnyddir i gynhyrchu trydan fel tyrbin gwynt fel rheol, er bod yr egwyddor yr un fath. Nid oes sicrwydd pa bryd nag ymhle y dyfeisiwyd y felin wynt gyntaf, ond gwyddys ei bod yn cael ei defnyddio yn yr hen Bersia yn nechrau'r cyfnod hanesyddol. Yn Ewrop, mae'r felin wynt yn ymddangos yng ngogledd-orllewin Ffrainc, Fflandrys a de-ddwyrain Lloegr tua'r flwyddyn 1000. Mewn ardaloedd gwastad lle nad oes dim o dorri ar rym y gwynt y mae'r felin wynt fwyaf llwyddiannus. Yn Ewrop, mae'r Iseldiroedd yn arbennig o enwog am ei melinau gwynt. Ceir nifer fawr yn La Mancha yng nghanolbarth Sbaen hefyd. Yng Nghymru, roedd nifer fawr ohonynt ar Ynys Môn (g. Rhestr o felinau gwynt yn Ynys Môn). Dim ond un o felinau gwynt traddodiadol Cymru, Melin Llynnon ger Llanddeusant, Ynys Môn, sy'n dal i weithio. Cymdeithas Melinau Cymru Sefydlwyd Cymdeithas Melinau Cymru yn 1984 er mwyn cofnodi, cadw, hybu a gwarchod melinau gwynt, melinyau dŵr ac agweddau eraill o'r diwydiant. Maent yn cyhoeddi cylchlythyr o'r enw Melin. Cadeirydd y Gymdeithas yw Gerallt D. Nash sy'n wreiddio o Sir Benfro a bu'n staff ar Amgueddfa Werin Cymru wrth sefydlu'r Gymdeithas. Gweler hefyd Melin Lanw Caeriw Melin ddŵr Melinfaen Dolenni allanol Cymdeithas Melinau Cymru Treftadaeth Môn: Melin Llynnon Archifwyd 2007-09-28 yn y Peiriant Wayback